ผีแดง เล็งคว้า เทย์เลอร์ แบ๊กซ้ายลีดส์ ช่วง ม.ค. ปีหน้า
มีรายงาน  ปิศาจแดง แมนเชสเตอร์ ยูไนเต็ด วางแผนคว้าตัว ชาร์ลี เทย์เลอร์ แบ๊กซ้ายของ ลีดส์ ยูไนเต็ด มาเสริมทัพในเดือน ม.ค. ปีหน้า หลังจาก ลุค ชอว์  ได้รับบาดเจ็บขาหัก ,สำนักข่าวต่างประเทศรายงานวันที่ 16 ก.ย. ว่า   ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ วางแผนคว้าตัว ชาร์ลี เทย์เลอร์ แบ๊กซ้ายชาวอังกฤษ ของ ยูงทอง  ลีดส์ ยูไนเต็ด มาเสริมทัพในเดือน ม.ค. ปีหน้า เพื่อมาทดแทน  ลุค ชอว์ แบ๊กซ้ายตัวหลัก ที่ได้รับบาดเจ็บขาหัก จากเกมยูฟ่า แชมเปียนส์ ลีก รอบแบ่งกลุ่ม กลุ่มบี นัดที่ปิศาจแดง บุกไปแพ้ พีเอสวี ไอนด์โฮเฟน 1-2 เมื่อคืนวันอังคารที่ผ่านมา,เป็นที่เชื่อกันว่า หลุยส์ ฟาน กัล กุนซือทีมแมนฯยูไนเต็ด ได้ส่งแมวมองไปดูฟอร์มของเจ้าหนูวัย 21 ปี รายนี้มาแล้วหลายครั้ง และได้วางแผนคว้าตัวมาร่วมทีมในช่วงซัมเมอร์หน้า อย่างไรก็ตาม รายงานล่าสุดระบุว่าจากการบาดเจ็บหนักของ ชอว์ ที่คาดว่าจะต้องพักรักษาตัวนานถึง 6 เดือน  ทำให้ ฟาน กัล  ได้ตัดสินใจที่จะเร่งดึง เทย์เลอร์ มาร่วมทีมในช่วงเปิดตลาดซื้อขายนักเตะเดือน ม.ค. ปีหน้าเลย โดยพร้อมยื่นข้อเสนอจำนวน 4 ล้านปอนด์ ให้ ลีดส์ ยูไนเต็ด พิจารณา,ทั้งนี้ ปัจจุบัน ฟาน กัล มีผู้เล่นที่สามารถเล่นตำแหน่งแบ๊กซ้ายได้อยู่หลายราย ไม่ว่าจะเป็น มาร์กอส โรโฮ,ดาร์ลีย์ บลินด์ รวมทั้ง มัตเตโอ ดาร์เมียน ที่สามารถเล่นได้ทั้งแบ็กขวาและแบ๊กซ้าย
มีรายงาน  ปิศาจแดง แมนเชสเตอร์ ยูไนเต็ด วางแผนคว้าตัว ชาร์ลี เทย์เลอร์ แบ๊กซ้ายของ ลีดส์ ยูไนเต็ด มาเสริมทัพในเดือน ม.ค. ปีหน้า หลังจาก ลุค ชอว์  ได้รับบาดเจ็บขาหัก 
พรีเมียร์ลีก,แมนเชสเตอร์ ยูไนเต็ด,ชาร์ลี เทย์เลอร์,ข่าวกีฬา,ข่าว,ไทยรัฐออนไลน์